Qal li se jitlaq u qal li hu ċert. Imma l-Partit Laburista jaqbillu? U l-PN u Adrian Delia x’jaqblilhom? Se jistenna l-eżitu tal-inkjesta ‘Egrant’? Analizi ta’ 10 xenarji u possibilitajiet jekk Muscat jibqa’ jew inkella jitlaq... Din il-ġimgħa d-Deputat Mexxej tal-Partit Laburista Chris Fearne kiteb artiklu illi fih għamel appell partikolari biex il-PM u Mexxej Laburista Joseph Muscat jikser il-wegħda tiegħu u jibqa’ jmexxi l-partit u l-pajjiż. Dan għamlu fid-dawl tad-dikjarazzjoni ta’ Muscat li wara l-elezzjoni tal-Parlament Ewropew hu se jkun qed jirreżenja u minfloku jilħaq xi ħadd ieħor. Naturalment, minkejja li Muscat qal li hu determinat li jagħmel dan, l-ispekulazzjoni dwar dak li verament se jiġri għadha għaddejja. Donnu, għal raġunijiet differenti, ħafna għadhom m’emmnux lil Muscat. Min għax tant iridu jibqa’ u min għax qed jara li din hija logħba politika minn  tiegħu u karta li qed jilgħab biex jiġbed is-simpatija għall-elezzjoni tal-Parlament Ewropew. F’din l-analiżi se nagħtu ħarsa lejn iż-żewġ xenarji, jiġifieri jekk Muscat jitlaq u jekk Muscat jibqa’. Min ikollu x’jirbaħ u x’jitlef u lil min ikun jaqbel u ma jaqbilx dak ix-xenarju. ...Jekk jibqa’... ...jekk jitlaq... Dan ifisser li jekk jitlaq Musact dik il-kolla li tgħaqqad ma tibqax hemmhekk u dawk li appoġġjaw lill-PL għal dawn l-aħħar 10 snin imma li mhumiex Laburisti jagħfsu l-‘pause button’ u jerġgħu jibdew jistennew u jaraw, qabel ma jagħtu l-appoġġ. L-appoġġ li għandu Muscat mhux se jintiret b’mod awtomatiku minn mexej ġdid.